Ալեքսանդր Զինովև

Ալեքսանդր Ալեքսանդրի Զինովև (, ), ռուս փիլիսոփա, գրող, սոցիոլոգ, հրապարակախոս։

Աղքատ գյուղացիական ընտանիքից է, Երկրորդ համաշխարհային պատերազմի մասնակից, 1950-1960-ականներին Խորհրդային Միությունում փիլիսոփայության վերածննդի խորհրդանիշերից մեկն էր։ Արևմուտքում իր սուր երգիծական «Բացատարած բարձունքներ» գրքի հրապարակումից հետո ձեռք է բերել համաշխարհային ճանաչվածություն, իսկ 1978 թվականին արտաքսվել է ԽՍՀՄ-ից և զրկվել խորհրդային քաղաքացիությունից։ Վերադարձել է Ռուսաստան 1999 թվականին։

Զինովևի ստեղծագործական ժառանգությունն ընդգրկում է շուրջ 40 գիրք, ներառելով գիտության մի շարք ճյուղեր, այդ թվում՝ սոցիոլոգիա, սոցիալական փիլիսոփայություն, մաթեմատիկական լոգիկա, էթիկա, քաղաքագիտություն։ Իր աշխատությունների մեծամասնությունը դժվար է դասակարգել որևէ ուղղվածության, տեղադրել որևէ շրջանակների մեջ, այդ թվում՝ ակադեմիական։  1960-ականներին որպես ոչ դասական տրամաբանության հետազոտող հայտնի դառնալով, էմիգրացիայի ժամանակ Զինվիևը դարձել է պրոֆեսիոնալ գրող, իրեն առաջին հերթին համարելով սոցիոլոգ։ «Սոցիոլոգիական վեպի» բնօրինակ ժանրով գրված իր աշխատությունները հեղինակին արժանացրել են միջազգային գնահատության։ Հաճախ Զինովևին բնութագրում են որպես անկախ ռուս մտածող, 20-րդ դարի երկրորդ կեսի ռուսական սոցիալական մտքի ամենախոշոր, բնօրինակ, և հակասական ֆիգուրներից մեկը։

Հակաստալինիստ լինելով երիտասարդ տարիներից, Զինվիևը ողջ կյանքը ունեցել է ակտիվ քաղաքացիական դիրքորոշում, սեփական աշխատություններում խիստ քննադատության արժանացնելով սկզբում խորհրդային, հետագայում ՝ ռուսական և արևմտյան կարգերը, իսկ կյանքի վերջին հատվածում՝ գլոբալիզացիայի գործընթացը։ Զինովևի աշխարհընկալումը առանձնանում է իր տրագիզմով և վատատեսությամբ։ Ինչպես Արևմուտքում, այդպես էլ Ռուսաստանում, իր ոչ կոնֆորմիստական հայացքները արժանացել են խիստ քննադատության։

Կենսագրություն 
Ալեքսանդր Զինովևը ծնվել է ՌԽՖՍՀ Կոստրոմայի նահանգի Չուխլոմայի գավառի Պախտինո գյուղում (այժմ՝ ՌԴ Կոստրոմայի մարզի Չուխլոմայի շրջան)՝ վարպետ Ալեքսանդր Յակովլևիչի և Ապոլինարիա Վասիլիևնայի (ի ծնե՝ Սմիրնովա) ընտանիքում, լինելով նրանց վեցերորդ զավակը։

Ծանոթագրություններ 

Մոսկվայի պետական համալսարանի պրոֆեսորներ‎
Ռուս փիլիսոփաներ
Ռուս գրողներ
Ռուս սոցիոլոգներ
Ռուս հրապարակախոսներ
Ռուս աթեիստներ
Խորհրդային այլախոհներ
«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Մոսկվայի պետական համալսարանի փիլիսոփայության ֆակուլտետի շրջանավարտներ
Մոսկվայի պետական համալսարանի դասախոսներ
ԽՄԿԿ անդամներ
Հոկտեմբերյան հեղափոխության շքանշանով պարգևատրվածներ
Փիլիսոփայական գիտությունների դոկտորներ
Ռուս քաղաքական գործիչներ
Երկրորդ համաշխարհային պատերազմի մասնակիցներ